jkorsvik/nowiki_second_scrape_merged huggingface dataset:
Sveinung Vreim

For musikkverket, se Sveinung Vreim (musikkverk)Sveinung Sveinungsson Vreim, også kalt Sølv-Sveinung, (født 1605 på Vreim, død 1666 på Vreim) var en storbonde fra Bø i Telemark som levde på 1600-tallet og som det er knyttet flere fortellinger til i folketradisjonen. Han er hovedperson i et sagn innsamlet av Magnus Brostrup Landstad, og er også særlig husket gjennom korverket Sveinung Vreim (1940) av Klaus Egge, et stort symfonisk epos for soli, kor og orkester, basert på en episk fortelling om Sveinung Vreim i diktverket Jonsoknatt (1933) av Hans Henrik Holm.
Sveinung Sveinungsson var fra storgården Vreim og var sønn av en av Bøs fremste storbønder i første del av 1600-tallet, Sveinung Gjermundsson Vreim, som var lensmann i Bø fra 1633 til 1640. I 1663 eide Sveinung Sveinungsson mellom 30 og 40 tønner land, og var distriktets rikeste. På høyden av sin rikdom eide Sveinung Vreim gårdene Vreim, Erikstein, Eikja, Vatnar, Folkestad, Stokland og Åse i Bø, og i tillegg en rekke gårder utenfor bygda (Norheim, Holte, Dale, Heljestad, Rui, Dalane, Garvik, Brekke, Utgarden, Sundbø). Hans rikdom gav opphav til kallenavnet Sølv-Sveinung og det er knyttet en rik muntlig tradisjon til ham. Ifølge tradisjonen var det en hemmelig sølvgruve på eiendommen hans, og det ble sagt at det var trollene som hjalp ham til hans store rikdom.Holms litterære Sveinung Vreim er bare løst inspirert av virkelighetens Sveinung Vreim. I Holms Jonsoknatt er Sveinung Vreim en elgskytter og jentefut som lokkes av erotiske fantasier og blir forført av hulderen Gusi: «Det dypest menneskelige i Jonsok-natt er efter min mening den lange fortelling om Sveinung Vreim, og den eier en spennvidde som når fra den brutaleste sanselighet til den høieste religiøse ekstase», skrev professor i europeisk litteratur Harald Beyer.Sveinung Sveinungsson Vreim er også omtalt i romanen Det uoppløselige episke element i Telemark i perioden 1591–1896 av Dag Solstad, som en av forfatterens forfedre.


== Referanser ==
Halvor Myrvoll

Halvor Anundsson Myrvoll (født 15. august 1901 i Bø, død 7. april 1971 i Bø; opprinnelig Halvor Anundsson Orebakken) var en norsk skiløper, gårdbruker, lokalpolitiker, pasifist og lyriker fra Bø i Telemark. Han var landskjent som skiløper (kombinert og langrenn) i 1920-årene og deltok i en rekke Norgesmesterskap. Han markerte seg gjennom et livslangt fredsengasjement som blant annet kom til uttrykk i antikrigsdiktene «I kongens klær» og «Ein ungdom spør». Han ble i 1960-årene medlem av det nystiftede Sosialistisk Folkeparti.


== Skiløper ==
Han var landskjent som skiløper innen kombinert og langrenn i 1920-årene og mottok samlet rundt 75 skipremier. Han kom blant annet på førsteplass i klasse B i landsrennet (tilsvarende NM) på Rjukan i 1924, på andreplass i klasse A i 17-kilometeren i Holmenkollen i 1926, på andreplass i klasse A i landsrennet i Skien samme år og på andreplass i slalåm i landsrennet på Rjukan i 1929.


== Bureisning ==
Han reiste fra 1930 bureisingsbruket Myrvoll. Myrvoll ble skilt ut fra en av Folkestadgårdene samme år og kjøpt av Halvor Orebakken. «Det var da bare myr, skog og utmark, og Halvor tok straks fatt på arbeidet med å bryte opp dette.» Myrvoll ble omtalt som et mønsterbruk av lokalhistorikeren Knut H. Nordbø, som skrev at «særlig [Halvor A. Orebakken] har paa sit bureisningsbruk Myrvoll utført et arbeide der vekker almindelig beundring». For dette fikk han bl.a. Telemark Landbruksselskaps premie i 1935. I 1937 fikk han også en påskjønnelse fra kommunestyret for bureisingsarbeidet, etter initiativ fra advokat, industrimann og filantrop Eivind Eckbo som også finansierte gaven; Eckbo hadde nylig bosatt seg i Bø og kjøpt storgården Borgja. Ved bevilling fra Justisdepartementet tok han navnet Myrvoll etter sitt eget bureisingsbruk i 1935. Han arvet senere også farsgården Orebakken.


== Diktning og politisk engasjement ==
Myrvoll markerte seg gjennom et livslangt fredsengasjement som blant annet kom til uttrykk i antikrigsdiktene «I kongens klær» og «Ein ungdom spør». Han skrev også dikt med mer lokale motiver, som delvis ble trykket i aviser og bøker. Blant disse er «Bø song» og «Skihopparvise» (Norsk Barneblad 1959). Han hadde flere offentlige verv i Bø fra 1935: Han var medlem av skolestyret, fattigstyret, jordstyret og småbruk- og bustadnemnda, varamedlem av overlikningsnemnda og nemnda for trygdekassa, og medlem av formannskapet. Han ble i 1960-årene medlem av Sosialistisk Folkeparti og var blant undertegnerne av oppropet «Stans krigen i Vietnam» som ble trykket i flere norske aviser i 1966.


== Familie ==
Han var gift med Margit Olavsdotter Haugen (1902–1997), datter av mangeårig Venstrepolitiker i Bø, Olav Olavsson Haugen. Halvor Myrvoll var etterkommer i mannslinjen av capitaine des armes Ole Pedersen (1677–1726) fra Sjøbua i Sauherad og Aaste Sophie Scheidener (død 1798), datter av løytnant Christopher Gothard Scheidener (1673–1737) og Anna Margretha von Hollen (f. ca. 1680), som skal være fra Livland. Han var også etterkommer av de kjente storbøndene Sveinung Vreim, Halvor Borgja og Olav Folkestad gjennom en rekke slektslinjer.


== Referanser ==
Gunleik Hynne

Gunleik Hynne (født 1946) er en norsk politiker for Arbeiderpartiet og tidligere ordfører i Bø kommune i Telemark. Han ble innvalgt i kommunestyret og formannskapet i 1980 og ble valgt til ordfører i 1984. Hynne jobbet tidligere som jernbanefullmektig i NSB.


== Referanser ==


== Eksterne lenker ==
(no) Gunleik Hynne hos Stortinget 
(no) Gunleik Hynne hos Norsk senter for forskningsdata
Vreim

Vreim er en gammel storgård, matrikkelgård og etterhvert en grend i Bø i Telemark. Vreim var fra middelalderen av en av Bøs største gårder, og tidvis den største. Med utgangspunkt i urgården Vreim har området i løpet av historien blitt oppdelt på en rekke gårder, som kollektivt omtales som Vreimsgårdene. Gården Vreim er antatt å skrive seg fra de første fem århundrene e.Kr. Vreimsgårdene ligger ved foten av Bryggjefjell og Eriksteinfjellet, inne i roa mellom fjellene og Bøelva. Navnet er sammensatt av ordene ró og heim, på gammelnorsk Róheimr.


== Referanser ==
EM i friidrett 2016 – Spydkast menn

Spydkast menn under EM i friidrett 2016 fant sted den 6. og 7. juli 2016 på Olympisch Stadion i Amsterdam, Nederland. Øvelsen bestod av kvalifisering og finale.


== Rekorder ==


== Program ==
Alle klokkeslett er lokal tid (UTC+2) 


== Resultater ==


=== Kvalifisering ===
Kvalifisering: Direktekvalifiseringskrav 81,50 m (Q) eller blant de 12 beste (q)


=== Finale ===


== Referanser ==
Heggenfløyen

Heggenfløyen er en middelaldersk skipsfløy av den norrøne typen veðrviti, som fram til 1702 var festet til ei stang på taket på Heggen kirke i Modum. Opprinnelig har imidlertid fløyen trolig stått i baugen på et vikingskip, som inngikk i leidangen.
Fløyen dateres gjerne til første halvdel av 1000-årene, og består av en 3 mm tykk plate av forgylt kobber. Den måler 19 x 28 cm, men en rekonstruksjon viser at den opprinnelig var betydelig større og trolig målte cirka 23,5 x 33 cm. Ornamentikken på fløyen er i Ringeriksstil og viser en ørn med krummet nebb, fjærdusk på hodet og store vinger. Denne er omslynget av en orm. Videre er det avbildet løver og  motivet er omsluttet av en bord. På spissen av fløyen er det et støpt firbent dyr, antakeligvis en løve.
Fløyen har kanskje opprinnelig vært festet til stavnen på et skip, før den ble hengt i spiret på kirkens takrytter. Takrytteren ble flyttet til kirkens vestgavl i 1702, hvorpå fløyen forsvant. Den dukket opp igjen i 1880 hos en privatperson i nærområdet, men i 1923 ble den overført til Universitetets Oldsaksamling i Oslo. Fløyen er i dag utstilt ved Historisk museum i Oslo, mens en kopi er hengt opp i kirken.


== Referanser ==


== Se også ==
Høyjordfløyen
Norderhovfløyen
Tingelstadfløyen
Söderalafløyen (Hälsingland, Sverige)
Källungeflöjeln (Gotland,
Kongregate

Kongregate er en mobilspillutgiver og spillnettside som eies av Gamestop Corporation.På spillnettsiden, kan brukere laste opp Adobe Flash-, HTML 5/JavaScript-, Shockwave-, Java- og Unity-spill. Brukere kan rangere spill og søke etter spill. Nettisden har et API som Flash-, Unity- og JavaScript-utviklere kan integrere i sine spill som tillater brukere å sende inn poengsummer og tjene prestasjonsmerker.


== Referanser ==


== Eksterne lenker ==
Offisielt nettsted
Jonsoknatt

Jonsoknatt er et episk dikt av Hans Henrik Holm, utgitt i 1933. Det var Holms litterære debut og mest kjente verk, og det første av en rekke diktepos han kalte Folkeeposet, «bygget over mytologisk og folkloristisk stoff, og gitt en språkform så bundet til arkaisk telemarks- og setesdalsmål at det vanskelig kan leses uten filologiske kommentarer». En sentral person i diktverket er Sveinung Vreim, bygget på fortellinger om en virkelig person som levde i Bø på 1600-tallet, som i Holms Jonsoknatt skildres som en elgskytter og jentefut som lokkes av erotiske fantasier og blir forført av hulderen Gusi. «Det dypest menneskelige i Jonsok-natt er efter min mening den lange fortelling om Sveinung Vreim, og den eier en spennvidde som når fra den brutaleste sanselighet til den høieste religiøse ekstase», skrev professor i europeisk litteratur Harald Beyer. Fortellingen om Sveinung Vreim i Jonsoknatt ble senere satt musikk til av Klaus Egge i det symfoniske eposet Sveinung Vreim (1940).


== Referanser ==
Eva Rydberg

Eva Gunilla Johansson Rydberg (født 20. juni 1943 i Malmö) er en svensk sanger, skuespiller og danser.


== Referanser ==


== Eksterne lenker ==
(en) Eva Rydberg på Internet Movie Database 
(sv) Eva Rydberg i Svensk Filmdatabas 
(da) Eva Rydberg på danskefilm.dk 
(en) Eva Rydberg hos The Movie Database 
(en) Eva Rydberg på Apple Music 
(en) Eva Rydberg på Discogs 
(en) Eva Rydberg på MusicBrainz 
(en) Eva Rydberg på SoundCloud 
(en) Eva Rydberg på Spotify 
(en) Eva Rydberg på Last.fm 
(en) Eva Rydberg på Genius — sangtekster 
(en) Eva Rydberg på AllMusic
Aviolanda

Aviolanda var en nederlandsk flyprodusent. Selskapet ble etablert i desember 1926 av H. Adolph Burgerhout. Aviolanda bygde hovedsakelig på lisens, slike fly som Curtiss P-6 Hawk og Dornier Wal - og Dornier Do-24 flybåter og Gloster Meteor, Hawker Hunter og Lockheed F-104 Starfighter jetfly. Det ble til slutt overtatt av Fokkeri 1967 og ble omdøpt til  Avio-Fokker. Aviolanda er også kjent som morselskapet for den nederlandske helikopterprodusenten NHI.

Aviolanda hadde sin største fabrikk i Papendrecht. I dag tilhører produksjonsanlegget i Papendrecht Stork Fokker Aerospace.  Haleseksjonen til NHIndustries NH-90 ble produsert ved denne fabrikken, rett ved stedet der det første nederlandske helikopteret ble serieprodusert. Dette NH-90 ble bygget av et industrielt konsortsium med navnet Nederlandse Helikopter Industrie
Helmut Reichmann

Helmut Reichmann (født 23. desember 1941, død 10. mars 1992) var en tysk glideflypilot, som tre ganger ble verdensmester og grunnla sammen med millionæren Barron Hilton tevling i glidefly kalt for Barron Hilton Cup. Reichmann var en kunstlærer og professor i industriell design i Saarbrücken i Tyskland.
Reichmann fikk sitt sertifikat for glidefly i 1958 og fikk raskt en framtredende rolle i dette miljøet, og ble en av de mest innflytelsesrike figurer i glideflyets historie:

1965: Tysk Junior Champion
1968, 1971 og 1973: Tysk mester
1970 og 1974: Verdensmester i standardklasse
1978: Verdensmester i15-Meter Klassen
1978: FAI Lilienthal Gliding Meda, den høyeste anerkjennelse for glidefly
1973 til 1992: Tysk landslagssjef.Reichmann trakk seg fra konkurranseflyving etter sitt tredje verdensmesterskap for å vie seg til å instruere langdistanseflying og konkurransesveving. Han underviste i glideflyving ved instituttet for sportsstudier ved Universitetet i Saarbrücken (Saarland Universitet), men flyttet etter hver over til Fakultet for kunstfag, hvor han underviste i eksperimentell skulptur og design.
Reichmann skrev to bøker om sveveflyving:

Streckensegelflug. Også tilgjengelig på engelsk som Cross-Country Soaring og på spansk som Vuelo Sin Motor - Técnicas Avanzadas. Den er fortsatt den fremste referansebok om glideflyving.
Segelfliegen - Die praktische Ausbildung. Tilgjengelig på engelsk som Flying sailplanes - A Practical Training Manual og på spansk som Vuelo Sin Motor - Enseñanza Practica. Denne boken gir mer grunnleggende praktisk informasjon.Reichmann døde i de franske Alpene i 1992 da hans glidefly Discus kolliderte med en LS4 fløyet av Lars Gölz. Reichmann var leder av et tysk lag på fire på denne tiden.


== Referanser ==
Byron Hamburgers

Byron Hamburgers Limited er en britisk kjede av moderat prisede restauranter som fokuserer på hamburgere. Kjeden ble grunnlagt i 2007 av Tom Byng, og består per desember 2015 av 60 restauranter, av hvilke 37 er i London.
Kjeden eies av Hutton Collins Partners, som kjøpte den for 100 millioner pund i oktober 2013.


== Referanser ==


== Eksterne lenker ==
(en) Offisielt nettsted 
(en) Byron Hamburgers – kategori av bilder, video eller lyd på Commons
EM i friidrett 2016 – Sleggekast menn

Sleggekast menn under EM i friidrett 2016 fant sted den 8. og 10. juli 2016 på Olympisch Stadion i Amsterdam, Nederland. Øvelsen bestod av kvalifisering og finale.


== Rekorder ==


== Program ==
Alle klokkeslett er lokal tid (UTC+2) 


== Resultater ==


=== Kvalifisering ===
Kvalifisering: Direktekvalifiseringskrav 75,00 m (Q) eller blant de tolv beste (q)


=== Finale ===
Finalen ble avholdt den 10. juli.


== Referanser ==


== Eksterne lenker ==
amsterdam2016.org, offisiell mesterskaps nettsted
Melania Trump

Melania Trump (født Melanija Knavs 26. april 1970 i Sevnica i Slovenia, som på den tid var en delrepublikk av Jugoslavia) er en slovensk/amerikansk smykkedesigner og tidligere modell. Hun var USAs førstedame i perioden 2017 til 2021.
I 2001 flyttet hun til USA. Melania giftet seg i 2005 med eiendomsmagnaten Donald Trump. Paret fikk i 2006 sønnen Barron Trump og samme år ble Melania naturalisert amerikansk statsborger.Da Donald Trump ble tatt i ed som USAs 45. president, 20. januar 2017, ble Melania USAs førstedame. Hun er den andre førstedamen som er født utenlands (John Q. Adams hustru ble født i England), men den første som ikke er født amerikansk (fru Adams var datter av amerikanske foreldre).


== Referanser ==


== Eksterne lenker ==
(en) Melania Trump – kategori av bilder, video eller lyd på Commons 
(en) Melania Trump på Internet Movie Database 
(en) Melania Trump hos The Movie Database 
(en) Melania Trump på Twitter 
(en) Melania Trump på Twitter 
(en) Melania Trump på Facebook 
(en) Melania Trump på Facebook 
Melania Trump på Instagram
Hope4Cancer

Hope4Cancer er en alternativmedisinsk klinikk i Cancun i Mexico som drives av Antonio Jimenez.Klinikken tilbyr kreftpasienter behandlingsformer som fotodynamisk terapi, kaffeklystér, amygdalin, bioresonansterapi og ernæringsterapi. Disse metodene hevdes å være svært effektive i behandling av kreft, men det finnes ikke dokumentasjon på dette utover pasienthistorier. I Norge har klinikken blitt markedsført av artisten Tommy Sulen og organisasjonen Kraftforeningen.


== Referanser ==
Hans J. Sønstebø

Hans J. Sønstebø (født 1897, død 1986) var en norsk bonde og politiker for Senterpartiet i Bø kommune i Telemark. Han var ordfører i Bø fra 1960 til 1963. I tillegg var han i en årrekke formann i jordstyret, og var styreleder i Bø Sparebank fra 1962 til 1968. Han var far til stortingsrepresentant Jørgen Sønstebø.


== Referanser ==
Huanbei

Huanbei (kinesisk: 洹北; pinyin: Huánběi) er et arkeologisk funnsted med en by fra det gamle kinesiske Shangdynastiets tid. Det er i den nordlige utkant av den moderne by Anyang i provinsen Henan i Folkerepublikken Kina. Stedet ble oppdaget i 2000. Navnet kommer av at dette er nord (běi) for elven Huan.
En stor del av funnet er fra  den midtre del av Shang-tiden (ca. 1450-1250 f.Kr.), og en del funn er daterre til Fase III. Funnene er fra en eldre periode enn nærliggende Yinxu. Sannsynligvis ble området forlatt under Fase III. Palassene har sannsynligvis ikke blitt oppført før i Fase II. Troligvis kan Huanbei plasseres i tiden et sted på 1300-tallet f.Kr. og definitivt innen tiden for kong Wu Ding (r. 1250–1192 f.Kr). Sannsynlig datering er intervallet fra da kong He Dan Jia flyttet til Xiang (相) (midten på 1300-tallet f.Kr.  og til at kong Pan Geng flyttet til Yin (殷) (ca 1300 f.Kr.)Oppdagelsen ble foretatt etter en forundersøkelse foretatt i 1999 av Det kinesiske akademi for samfunnsvitenskaps arkeologiske institutt i samarbeid med Archaeometry Laboratory ved University of Minnesota.
Den enorme oldtidsbyen lå begravd åtte meter under bakken da den ble oppdaget. Byen er omgitt av jordvoller,og er omtrent tirkantet og orientert mot 13 grader øst fo nord, med et areal på 470 hektar, hvorav et stort pallas/tempel-kompleks på 41 hektar. En del av byen ligger under Anyangs lufthavn, noe som begrenser arkeologenes utgravningakuligheter.
Byen synes å ha blitt brent til grunnen etter om lag 50 års bosetting, kort tid før byggingen av Shang-dynastiets siste hovedstad som nå er kjent som Yinxu, rett sør for elven.
Byen er blitt utgravd av kinesere, amerikanere fra University of Minnesota og fra University of Wisconsin og kanadiere fra University of British Columbia.


== Referanser ==


== Kilder ==
Harrington, Spencer P.M. (mai–juni 2000). «Shang City Uncovered». Archaeology. Archaeological Institute of America. 53 (3).  
Jarus, Owen (17. mai 2010). «Torched Shang Dynasty City Huanbei Was Destroyed by its Own Rulers». Heritage Key. Besøkt 12. januar 2013. 
Li, Feng (2013). Early China: A Social and Cultural History. Cambridge University Press. s. 81–83. ISBN 978-0-521-89552-1. 
Sawyer, Ralph D.; Sawyer, Mei-chün (2011). Ancient Chinese Warfare. Basic Books. s. 144. ISBN 978-0-465-02145-1. 
Tang, Jigen; Jing, Zhichun; Liu, Zhongfu; Yue, Zhanwei (2004). trans. by Jing Zhichun. «Survey and Test Excavation of the Huanbei Shang City in Anyang» (PDF). Chinese Archaeology. 4: 1–20. Arkivert fra originalen (PDF) 9. juli 2014. 
Tang, Jigen; Yue, Hongbin; He, Yuling; Yue, Zhanwei (2004). trans. by Jing Zhichun. «A Brief Report on the Excavation of Palatial Compound F1 at the Huanbei Shang City in Anyang, Henan» (PDF). Chinese Archaeology. 4: 21–28. Arkivert fra originalen (PDF) 22. august 2016.
Huan He

Huan (kinesisk: 洹河; pinyin: Huán Hé), eller Anyang-elven (安阳河), er en elv i provinsen Henan i Kina, og er del av elvesystemet til Haifloden.  Elven har sitt utspring nord i fylket Linzhou i nordvestre Henan, og flytter inn i elven Wei nær Neihuang fylke nordøst i provinsen.
Utgravningsfeltet Yinxu, i landsbyen Xiaotun innenfor byprefekturet Anyang ved elvens sødre bredd, er blitt identifisert som Shangdynastiets siste hovedstad, og var bebodd mellom det 13. og 11. århundre før Kristus. En by med bymurer og tempelkompleks funnet i Huanbei på elvens nordre bredd rett overfor Yinxu, var bebodd i annen den av det 14. århundre f.Kr., og ble ødelagt omtrenr da Yinxu ble bygd.Elvens navn, Huan 洹, har vært i bruk siden minst 1000 år f.Kr. Skrifttegnet 洹 er blitt funnet både på orakelbein og bronsekar.


== Referanser ==


== Litteratur ==
Jing, Zhichun; Tang, Jigen; Rapp, George; Stoltman, James (2013). «Recent discoveries and some thoughts on early urbanization at Anyang». A Companion to Chinese Archaeology. John Wiley & Sons. s. 343–366. ISBN 978-1-118-32572-8. 
Li, Feng (2013). Early China: A Social and Cultural History. Cambridge University Press. ISBN 978-0-521-89552-1.
NM i vektløfting

Norgesmesterskapet i vektløfting blir arrangert hvert år i regi av Norges Vektløfterforbund.


== Vinnere, menn ==


=== 1939–1951 ===


=== 1952–1968 ===


=== 1969–1992 ===


=== 1993–1997 ===


=== 1998–2018 ===


=== 2019– ===


== Vinnere, kvinner ==


=== 1988–1992 ===


=== 1993–1997 ===


=== 1998–2018 ===


=== 2019– ===


== Se også ==
NM i vektløfting 5-kamp
NM i vektløfting for lag
Medaljeoversikt fra vektløftermesterskap
Kongepokalvinnere i vektløfting


== Kilder ==
Norges Vektløfterforbund: Historiske norske seniormesterskap
Håkon Fimland

Håkon Fimland (født 8. mars 1942 i Førde, død 25. juli 2016) var en norsk friidrettsutøver som spesialiserte seg på hekkeløp. Han representerte Tambarskjelvar IL og IL Gular. Han ble senere trener og idrettsleder, med verv som blant annet styremedlem i friidettsforbundet 1987 til 1990, og visepresident i perioden 1989 til 1990. Han mottok Forbundets fortjenestediplom i 1984.
Fimland konkurrerte mot Kjellfred Weum i sine første år som utøver og tok over som Norges beste hekkeløper etter at Weum la opp i 1971.Fimland arbeidet som kultursjef i Førde kommune store deler av sin yrkeskarriere. I 2009 fikk han Kongens fortjenstmedalje.Han døde i 2016.


== Referanser ==


== Eksterne lenker ==
Artikkelen har ingen egenskaper for sportsdatabaser i Wikidata
Sleggekast under EM i friidrett 2016 – kvinner

Sleggekast kvinner under EM i friidrett 2016 fant sted den 6. og 8. juli 2016 på Olympisch Stadion i Amsterdam, Nederland. Øvelsen bestod av kvalifisering og finale.


== Medaljevinnere ==


== Rekorder ==


== Program ==
Alle klokkeslett var lokal tid (UTC+2)


== Resultater ==


=== Kvalifisering ===
Kvalifisering: Diretekvalifiseringskravet var 70,00 m (Q) eller å være blant de tolv beste (q)


=== Finale ===
Finalen ble avholdt 8. juli.


== Referanser ==


== Eksterne lenker ==
amsterdam2016.org, offisielt mesterskapsnettsted
EM i friidrett 2016 – Lengdehopp menn

Lengdehopp menn under EM i friidrett 2016 fant sted den 6. og 7. juli 2016 på Olympisch Stadion i Amsterdam, Nederland. Øvelsen bestod av kvalifisering og finale.


== Medaljevinnere ==


== Rekorder ==


== Program ==


== Resultater ==


=== Kvalifisering ===
Kvalifiseringskrav: Direktekvalifiseringskravet var 8,00 m (Q) eller å være blant de tolv beste utøverne (q)


=== Finale ===
Finalen ble avholdt den 7. juli.


== Referanser ==


== Eksterne lenker ==
amsterdam2016.org, offisielt nettsted for mesterskapet
Peedu Ojamaa

Peedu Ojamaa (født 27. mai 1933, død 1. april 2014) var en estisk filmmann og grunnlegger av Eesti Reklaamfilm, Sovjetunionens eneste reklamefilmprodusent. Filmstudioet skapte hundrevis av reklamefilmer årlig for å markedsføre varer som ikke kun var vanskelig tilgjengelige, men som innimellom slett ikke fantes.


== Referanser ==


== Eksterne lenker ==
(en) Peedu Ojamaa på Internet Movie Database 
(en) Sovjetisk reklame fra 1986 for kylingkjøtt, youtube.com
EM i friidrett 2016 – Høydehopp menn

Høydehopp menn under EM i friidrett 2016 fant sted den 9. og 10. juli 2016 på Olympisch Stadion i Amsterdam, Nederland..


== Rekorder ==


== Program ==
Alle klokkeslett er local tid (UTC+2)


== Resultater ==


=== Kvalifisering ===
Kvalifiseringskrav: Direktejvalifiseringskrav 2,25 m (Q) eller blant de 12 beste utøverne (q)


=== Finale ===
Finalen ble avholdt den 10. juli.


== Referanser ==


== Eksterne lenker ==
amsterdam2016.org, offisielt nettsted for mesterskapet
Natural England

Natural England er en britisk statlig etat med ansvar for naturvern i England. Etaten har 2 000 ansatte og hovedkontor i York. Den ble opprettet 1. oktober 2006 gjennom en sammenslåing av etatene Countryside Agency, English Nature og Rural Development Service, og er underlagt Defra.


== Referanser ==


== Eksterne lenker ==
Nettside